Cookov prolaz
Cookov prolaz je morski prolaz koji se nalazi između Sjevernog i Južnog otoka na Novom Zelandu. Prolaz spaja Tasmanovo more, na sjeveroistoku, s južnim Pacifikom na jugozapadu, a prolazi pored glavnog grada Novog Zelanda, Wellingtona. Na svojoj najužoj točki, prolaz je širok 22 kilometra, a smatra ga se jednim od najopasnijih i najnepredvidljivijih prolaza u svijetu.

Prolaz je svoje ime dobio po Jamesu Cooku, prvom Europljaninu koji je, još 1770. godine, prošao kroz njega. Na maorskom se naziva Raukawa ili Raukawa Moana.

Cookov prolaz poznat je po priči o Pelorusu Jacku, Rissovom dupinu koji je od 1888. do 1912. godine dočekivao i vodio brodove kroz Cookov prolaz. Pelorus Jack se najčešće pojavljivao na putu između Wellingtona i Nelsona, a postao je, nakon što ga je posada jednog broda pokušala ustrijeliti, godine 1904. prva pojedinačna životinja zaštićena zakonom u svijetu.

Morski tjesnaci na Novom Zelandu
Tjesnaci Tasmanovog mora
Tjesnaci Tihog oceana
Eponimi